**Csongrád Város Polgármesterétől**

Száma: 01-597-7/2016.

**TÁJÉKOZTATÓ**

**Csongrád Város Önkormányzata Képviselő-testületének**

**2016. augusztus 25-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2016. június 24-én** szabadságomat töltöttem.
* **Június 24-26-án** megrendezett Belchatowi napokon Cseri Gábor alpolgármester úr és Gyovai Zsolt képviselő úr képviselték önkormányzatunkat.
* **Június 25-én** a X. Csongrádi Országos Senior Úszóversenyt nyitottam meg az uszodában.
* **Június 29-én** Tari István, a KOELNER Hungary Kft. ügyvezetőjével folytattunk megbeszélést Kiss István sporttelep vezetővel és Cseri Gábor alpolgármester úrral TAO-s támogatások ügyében.
* **Június 30-án** jóváhagyásra kerülta közösségi szinten irányított helyi fejlesztések (CLLD) stratégiájának végleges verziója.
* **Július 4-én**
* Cseri Gábor alpolgármester úr fogadta a Rotary tábor résztvevőit a Városháza Dísztermében.
* Hivatalosan is átadásra kerültek a bölcsődék a Dr. Szarka Ödön Egyesített Egészségügyi és Szociális Intézménynek.
* **Július 5-én** Ötvös Sándorné kertészmérnök asszonnyal és Murányi László képviselő úrral folytattam megbeszélést a város bevezető szakaszain lévő körforgalmak beültetése kapcsán.
* **Július 7-én**
* lakossági fogadóórát tartottam.
* testvérvárosaink ifjúsági delegációját fogadtam a Városháza Dísztermében.
* a XLIV. Országos Honismereti Akadémia résztvevőit köszöntöttem a Belvárosi Borházban és mutattuk be városunkat és értékeit. A program főszervezői Georgiádes Ildikó levéltárvezető és dr. Szűcs Judit nyug. múzeumigazgató voltak.
* **Július 11-én** szabadságomat töltöttem.
* **Július 12-én**
* az Alsó-Tisza-menti Önkormányzati Társulás Társulási Tanácsának ülésén vettem részt Csanyteleken.
* Micsik Tamás úrral, az Erste Bank munkatársával egyeztettük a víziközmű társulat lejáró hitelével kapcsolatos feladatokat.
* a Körös-toroki szezon indulása kapcsán adtam interjút a Városi Televíziónak.
* **Július 14-én** a Bölcsődék átszervezéséről munkaértekezleten tájékoztattuk a dolgozókat.
* **Július 15-től 22-ig** szabadságomat töltöttem.
* **Július 15-én** ünnepélyes keretek között megnyílt az Öregvár utca 34. szám alatt, a Piroskavárosi Nonprofit Kft. üzemeltetésében a Belvárosi bolt. Köszöntőt mondott Cseri Gábor alpolgármester és Kállainé Fodor Marianna, a Kft. ügyvezetője.
* **Július 25-én** a Gyógyfürdő és Uszoda dolgozóinak munkaértekezletén vettem részt.
* **Július 26-án** Molnár József ny.polgármester úrral megtekintettük dr. Bánszegi Katalin budapesti lakos tulajdonában lévő 340 darabból álló népviseleti babagyűjteményt, egy tervezett csongrádi kiállítás végett.
* **Július 28-án** szabadságomat töltöttem.
* **Július 29-én** a IX. Tánc és Zene Nemzetközi Fesztivállal vette kezdetét a XXXVII. alkalommal megrendezett Csongrádi Napok rendezvénye. A fesztivál fellépőinek emléklapokat és ajándékokat adtunk át.
* **Augusztus 1-jén** dr. Kádár Judit aljegyző asszonnyal és Horváth Varga Margit kulturális referens asszonnyal utaztunk el Óbecse község ünnepére és vettünk részt a programokon.
* **Augusztus 4-én**
* fogadóórát tartottam.
* megnyílt a 26. Körös-toroki Napok. Csongrád megyében a fesztivál ideje alatt mutatkozott be a mozgó kormányablak (mobilizált ügyfélszolgálat), amelynek technikai felszereltsége lehetővé teszi a személyi okmányok (útlevél, vezetői engedély, stb.) helyszínen történő ügyintézését.
* **Augusztus 5-én**
* szabadságomat töltöttem.
* Alpolgármester Úr nyitotta meg a XIX. Tiszavidéki Amatőr Alkotók Tárlatát a Bokrosi Művelődési Házban. Köszöntőt mondott és a díjakat Gyovai Gáspár képviselő adta át.
* **Augusztus 8-án** a Borfesztivál kapcsán egyeztetést tartottunk a rendezvény szervezőivel.
* **Augusztus 9-én**
* Csongrád-Csanytelek Ivóvízminőség-Javító Program lezárásával, illetve próbaüzemével kapcsolatban megbeszélést tartottunk, melyen projektgazdákon kívül a Fejlesztési és Üzemeltetési Iroda munkatársai, a kivitelező és az üzemeltető is képviseltette magát.
* Balázs József, a KLIK újonnan kinevezett tankerületi központjának vezetője tett bemutatkozó látogatást.
* **Augusztus 11-én** a XXVI. Plein Air zárókiállításán Cseri Gábor alpolgármester úr mondott köszöntőt.
* **Augusztus 12-től 15-ig** szabadságomat töltöttem**.**
* **Augusztus 16-án**
* Vaits Zoltán, a Vakondok ‘97 Tervező Iroda Kft. tervezőjével egyeztettem a Holt-Tiszai kerékpárút megvalósítása ügyében.
* “Belsőváros ékköve Szent Rókus-templom Csongrád” címmel megjelenő könyvről egyeztettem a kiadványt szerkesztő dr. Gyöngyössy Orsolya néprajzkutatóval.
* **Augusztus 17-én** Dr. Gulyás Margit fogorvos asszony mutatta be a praxisát átvevő fiatal fogorvospárt.
* **Augusztus 18-án**
* Béri Balogh Ádám Honvéd Klub fennállásának 45. évfordulója alkalmából tartott ünnepi rendezvényen köszöntöttem a résztvevőket.
* Cseri Gábor alpolgármester és Farkas Imre Temesvár alpolgármestere mondott köszöntőt a Temesvári Hélios Galériában megnyílt “Csongrádi Képzőművészek” című kiállításának megnyitóján.
* **Augusztus 19-én** a XIX. Csongrádi Borfesztivál rendezvénysorozatot nyitottam meg a Dob utcában.
* **Augusztus 20-án**
* Államalapító Szent István királyra emlékeztünk, majd Topsi Bálint plébános úr megszentelte az új kenyeret.
* Képviselőtársaimmal fogadtuk a meghívásunkra városunkba érkezett finn, francia, lengyel és vajdasági testvérvárosaink delegációját.
* **Augusztus 23-án**
* a Széchenyi Úti Bölcsőde felújítási pályázata kapcsán bejárást tartottunk az intézményben.
* az intézmények gázbeszerzése ügyében folytattunk megbeszélést a Sourcing Hungary Kft. képviselőjével és a Fejlesztési és Üzemeltetési Iroda munkatársaival.
* Mórahalomon megtekintettünk egy épülő kézilabdacsarnokot Hegedűsné Szikszai Márta, a TIGRISEK Csongrádi Utánpótlás Kézilabda Egyesület elnökével és Dencs Nikolett, a Fejlesztési és Üzemeltetési Iroda munkatársával.
* Interwatt Kft. ügyvezetőjével, Zsíros Róbert úrral folytattunk megbeszélést a napelempark Csongrádra telepítése kapcsán.

Csongrád, 2016. augusztus 24.

 Bedő Tamás

 polgármester